Sertraline

Sertraline, dem sell under de brand name Zoloft among odas, be an antidepressant medication of de selective serotonin reuptake inhibitor (SSRI) class dem use to treat major depressive disorder, generalized anxiety disorder, social anxiety disorder, obsessive–compulsive disorder (OCD), panic disorder, den premenstrual dysphoric disorder. Although e sanso get approval for post-traumatic stress disorder (PTSD), findings dey indicate e dey lead to modest improvements per insyd symptoms dem associate plus dis condition.

De drug dey share de common side effects den contraindications of oda SSRIs, plus high rates of nausea, diarrhea, headache, insomnia, mild sedation, dry mouth, den sexual dysfunction, buh e dey appear e no dey lead to much weight gain, den ein effects on cognitive performance be mild. Similar to oda antidepressants, de use of sertraline for depression fi be associated plus a mildly elevated rate of suicidal thoughts insyd people under de age of 25 years old. Dem for no use am togeda plus monoamine oxidase inhibitors (MAOIs): dis combination fi cause serotonin syndrome, wich fi be life-threatening insyd sam cases. Sertraline dem take during pregnancy be associated plus an increase insyd congenital heart defects insyd newborns.

Na scientists at Pfizer develop sertraline wey dem approve am for medical use insyd de United States insyd 1991. E dey on de World Health Organization's List of Essential Medicines wey e be available as a generic medication. Insyd 2016, na sertraline be de most commonly prescribed psychotropic medication insyd de United States. Na e sanso be de eleventh most commonly prescribed medication insyd de United States, plus more dan 42million prescriptions insyd 2023, wey sertraline dey rank among de top 10 most prescribed medications insyd Australia between 2017 den 2023.

Sertraline ein effectiveness be similar to dat of oda antidepressants insyd ein class, such as fluoxetine den paroxetine, wich dem sanso consider first-line treatments wey dem be better tolerated dan de older tricyclic antidepressants.

 References 

 External links 

Category:1-Aminotetralins
Category:Secondary amines
Category:Antidepressants
Category:Chlorobenzene derivatives
Category:CYP2B6 inhibitors
Category:CYP2C9 inhibitors
Category:CYP2D6 inhibitors
Category:Dopamine reuptake inhibitors
Category:Drugs wey Pfizer develop
Category:Selective serotonin reuptake inhibitors
Category:Sigma antagonists
Category:Translated from MDWiki